বাসা বাড়িতে যে রাউটারগুলো রয়েছে তার বেশিরভাগে বিল্ট ইন ফায়ারওয়াল হিসেবে রয়েছে এসপিআই ফায়ারওয়াল। এই ফায়ারওয়ালের কাজও অন্যান্য সাধারন ফায়ারওয়ালের মতই। ডেটা মূলত প্যাকেট আকারে আদান-প্রদান হয়। এসপিআই ফায়ারওয়াল রাউরের মাধ্যমে আদন-প্রদান হওয়া কোন প্যাকেটের অসংগতি পেলেই তা বাতিল করে দেয়। ফলে ওয়াইফাই রাউটার বিভিন্ন ধরনের ইন্টারনেট থ্রেট ও ডেনিয়াল অব সার্ভিস অ্যাটাক থেকে থাকে সুরক্ষিত। ফায়ারওয়ালটির কিছু সংক্ষিপ্ত মেমোরি রয়েছে যা মনে রাখে কোন প্যাকেট কোন আইপি ও পোর্ট থেকে এসেছে এবং কোন প্যাকেটের পর কোন প্যাকেট এসেছে। যার ফলে হ্যাকার কোন প্যাকেট পাঠালে তা ফায়ারওয়াল বাতিল করে দেয়।